Public procurement notice: Voluntary Ex Ante Transparency Notice
Published: 2018-09-11
Buyer: Region Syddanmark, Medicoteknik
Country: DK
Contract type: Supplies
Procedure: Contract award without prior publication
CPV classification: 33120000: Physiological monitoring systems
Estimated value: 2737000 DKK

Technical requirements: Klinisk Biokemisk Afdeling, OUH Svendborg Sygehus (KBA) påtænker at supplere afdelingens LC-MS/MS udstyr. KBA råder i øjeblikket over et massespektrometer (TSQ Quantum Ultra) med tilhørende væskekromatograf fra leverandøren Thermo Fisher Scientific. På dette system analyseres rutinemæssigt for hhv. vitamin A, vitamin E og methylmalonat i serum fra patienter. Derudover anvendes systemet til forskningsanalyser. KBA ønsker at udvide repertoiret af massespektrometriske rutine-analyser bl.a. med analyse for aldosteron og lignende stoffer i serum, og til det formål har KBA til hensigt at indkøbe endnu et massespektrometer med tilhørende væskekromatograf fra Thermo Fisher Scientific (TSQ Altis med tilhørende Vanquish Horizon 2D). Udstyret skal kunne implementeres og anvendes fremadrettet af KBA’s bioanalytikere med mindst mulig risiko for betjeningsfejl og deraf følgende risiko for fejlbehæftede analyseresultater. Se endvidere punkt II.2.4:
Massespektrometriske analyser adskiller sig fra de fleste andre analyser ved en langt højere grad af kompleksitet i arbejdsgange i forbindelse med prøveforberedelse, betjening af analyseudstyret, behandling af data og afgivelse af svar. Jo større kompleksitet, jo større risiko for fejl og utilsigtede hændelser med dertil hørende patientrisici. Dertil kommer, at de fleste massespektrometriske analyser bliver afviklet i serier af op imod 100 patientprøver ad gangen, hvorfor en enkelt fejl ikke bare påvirker nogle få patienter, men potentielt mange patienter på én gang. Derfor er det vigtigt at minimere kompleksiteten i den samlede tekniske og IT-platform i MS-laboratoriet. Dette gøres bedst ved så vidt muligt at standardisere arbejdsgange og rutiner samt ved at minimere diversiteten i det udstyr og det software som bioanalytikerne skal benytte. KBA har som anført i forvejen et massespektrometer med tilhørende væskekromatograf fra Thermo Fisher Scientific i rutinedrift. Der er ingen planer om at udskifte dette udstyr inden for de kommende år. Så med henblik på at minimere den samlede kompleksitet i det massespektrometriske laboratorium på KBA ønsker vi, at det nye udstyr skal være 100% kompatibelt med det eksisterende udstyr og systemer (Thermo Sceintific TSQ Discovery) både analyseteknisk og softwareteknisk. Desuden ønsker KBA, at metoderne på de to MS-udstyr i så høj grad som muligt er kompatible, og at metoderne kan flyttes mellem instrumenterne uden væsentlige ændringer i opsætning af software og hardware. KBA ønsker endvidere at anskaffe et MS-udstyr med en ydeevne på nogle nøgleparametre som enten gør leverandørens udstyr førende eller på niveau med de førende på markedet. KBA finder, at Thermo Fisher Scientific’s instrument TSQ Altis med tilhørende Vanquish Horizon 2D, er det eneste udstyr, som opfylder alle ovennævnte betingelser og krav, hvorfor der påtænkes indgået kontrakt om levering af dette udstyr.
I tilfælde hvor ordregiveren forud for en kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med ordregiverens beslutning om, at ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiveren har offentliggjort en bekendtgørelse om, at ordregiver har indgået en kontrakt. Samme frist gælder ved indbringelse for domstolene, jf. § 7 stk. 6.


Winner: Thermo Fisher Scientific
Award value: 2737000